

## Cynllun Grantiau Diwylliant ar gyfer Sefydliadau Llawr Gwlad

## Taflen Arweiniad Grantiau Canolig

## Pa fath o brosiectau sy’n gymwys?

Mae Llywodraeth Cymru eisiau cefnogi ystod o brosiectau diwylliannol ac artistig a grwpiau sy’n adlewyrchu amrywiaeth cymunedau Cymru yn cynnwys, ond ddim yn unig, celfyddyd weledol, celfyddyd gymunedol, dawns, carnifal, gwyliau, perfformiad, llenyddiaeth, a cherddoriaeth.

## Faint o gyllid sydd ar gael?

Gallwch wneud cais am grant o £2,000.01 - £5,000.00 ar gyfer eich grŵp / sefydliad i ymgymryd â phrosiect diwylliannol / artistig. Gellir defnyddio’r grant hwn ar gyfer ariannu gwariant cyfalaf yn ogystal â refeniw, a gellir ei ddefnyddio i gefnogi offer, adnoddau, llogi lleoliad, staff neu amser staff llawrydd.

## Beth yw’r meini prawf i wneud cais?

Rydym yn edrych i ariannu grwpiau sy’n bodloni’r meini prawf a ganlyn:

* Mae’n rhaid iddo fod wedi ei leoli yng Nghymru ac yn darparu gwaith er budd pobl yng Nghymru.
* Bydd y gwobrau’n cael eu pwysoli i sicrhau bod pob rhanbarth ar draws Cymru yn cael eu cefnogi gan y Cynllun Grantiau Diwylliant.
* Dylai’r sefydliadau sy’n gwneud cais neu’r prosiectau arfaethedig fod yn cael eu harwain gan neu ar gyfer:

1) Pobl o gymunedau Pobl Dduon, Asiaidd, a lleiafrifoedd ethnig yng Nghymru. Mae hyn yn cynnwys pobl o gymunedau Sipsiwn, Roma a Theithwyr.

2) Pobl o’r gymuned LHDTC+ yng Nghymru.

3) Pobl anabl yng Nghymru.

Anelai’r Cynllun Grant Diwylliant i ddosbarthu’r arian yn hafal ar draws y 3 categori yma, gyda phob cais unigol yn cael ei asesu ar ei rinweddau ei hun.

* Mae’n rhaid i’r sefydliadau fod yn rhai nid er elw sydd ag amcanion cymdeithasol, elusennol, neu gymunedol.
* Gall eich grŵp fod yn sefydliad anghorfforedig / grŵp cyfansoddedig sydd yn gweithio mewn cysylltiad gyda sefydliad llawn gyfansoddedig. Yn yr achos yma, bydd y grant a’r cytundeb grant gyda’r sefydliad cyfansoddedig ar eich rhan. Os hoffech gefnogaeth neu gyngor ar sut i wneud hyn, os gwelwch yn dda cysylltwch gyda ni yn culturegrants@adferiad.org

Gall sefydliadau hefyd fod yn elusen gofrestredig, yn gwmni budd cymunedol neu’n gydweithfa.

* Croesawn geisiadau gan gyrff seiliedig ar ffydd ar gyfer prosiectau sy’n bodloni nodau’r Cynllun Grantiau.
* Croesawn geisiadau ble mae cyllid cyfatebol yn ei le gan sefydliad arall. Os gwelwch yn dda, darparwch dystiolaeth o’ch cyllid cyfatebol gyda’ch cais.

## A oes angen i ni gael statws cyfreithiol neu strwythur ffurfiol?

## Bydd angen i’ch grŵp fod â chyfansoddiad yn ei le yn barod, o leiaf, sydd yn amlinellu’r rheolau y mae eich grŵp yn cael ei redeg o’u mewn (byddwn yn gofyn am hyn yn ystod y cam cais).

## Gall eich grŵp fod yn fenter cymdeithasol, megis cwmni budd cymunedol, neu fath arall o statws nid er elw.

## Byddwn yn gofyn i chi am yr wybodaeth hon yn y ffurflen gais.

## Eithriadau

Nid yw’r sefydliadau a grwpiau a ganlyn yn gymwys i wneud cais am Grant Canolig

* Grwpiau anghorfforedig
* Unigolion
* Cwmnïau er elw
* Sefydliadau wedi eu lleoli y tu allan i Gymru.
* Sefydliadau sydd â throsiant blynyddol dros £500,000 A oes angen cyfrif banc arnom?

Oes. Bydd angen i’ch grŵp / sefydliad fod â’i gyfrif banc ei hun o dan enw’r sefydliad, gydag o leiaf dau arwyddwr ar y cyfrif (sydd ddim yn perthyn). Byddwn yn gofyn am yr wybodaeth yma yn y ffurflen gais ac yn gofyn am gopïau o gyfriflen banc diweddar.

## Pa wybodaeth arall fydd angen i ni ei darparu?

Bydd angen i chi yrru copïau o’ch cyfrifon diweddaraf wedi eu harchwilio (audited), wedi eu harwyddo. Hefyd, bydd gofyn am eich rhif cwmni / elusen a CIC os oes gennych chi un.

Os yw’r prosiect rydych chi’n ei gynnig yn gweithio gyda Phlant a Phobl Ifanc neu Oedolion sy’n Agored i Niwed, bydd gofyn i chi yrru eich Polisi Diogelu.

Byddwn yn gofyn i chi gyflwyno copi o unrhyw Asesiadau Risg a Pholisi Diogelwch ar gyfer y prosiect os oes gennych rai.

**Mae fy ngrŵp i yn newydd, alla i barhau i wneud cais?**

Bydd eich grŵp yn gymwys, ond bydd angen strwythur ffurfiol a chyfrif banc yn ei le.

## Beth yw grŵp cymunedol?

Grŵp cymunedol yw pan mae pobl sydd â phrofiadau tebyg yn cyfarfod i gefnogi ei gilydd yn yr ardal leol, megis mewn caffi, gardd gymunedol, neuadd bentref, ar-lein neu yn y parc. Bydd pobl o’r grŵp yn trefnu ac yn rhedeg y grŵp. Bydd angen i’r grŵp enwebu un neu ddau o aelodau fydd yn cysylltu gyda Diverse Cymru ac Adferiad yn ystod cyfnod oes y grant a’r prosiect.

## Oes rhaid i ni greu prosiect newydd?

Na, os yw eich grŵp yn ymgymryd â’r gwaith yma’n barod, gallwch wneud cais am arian i gefnogi neu i ehangu yr hyn mae eich grŵp yn ei wneud yn barod. Serch hynny, gallwch wneud cais am arian i ddechrau prosiect newydd os dymunwch. Gallwch wneud cais am gyllid cyfalaf i brynu offer. Bydd yn rhaid i’ch cais ddangos sut bydd y pryniant yn gwella neu’n cefnogi gweithgareddau diwylliannol.

## Erbyn pryd mae’n rhaid i ni wario’r arian?

Mae hwn yn gyllid am un flwyddyn, bydd angen i chi wario’r holl arian erbyn 31ain Mawrth 2026, ar gyfer prosiect sy’n rhedeg rhwng 1af Hydref 2025 a 31ain Mawrth 2026.

## Oes rhaid i ni gwblhau unrhyw ffurflenni monitro?

Byddwn yn gyrru ffurflen adborth fer i chi 2 fis ar ôl i chi dderbyn y grant, a byddwn yn gofyn i chi ddarparu adroddiad diwedd y prosiect ar ei gwblhau, ddim hwyrach na 31ain Mawrth 2026. Efallai y bydd gofyn i chi adrodd yn rheolaidd yn ychwanegol. Efallai y bydd gofyn i chi am fwy o wybodaeth am eich pryniannau, felly cadwch pob derbynneb os gwelwch yn dda.

## A ellir gwario’r grant ar gyllid refeniw neu gyfalaf?

Gellir gwario’r grant ar gyllid refeniw neu gyfalaf.

Gallai costau refeniw nodweddiadol gynnwys:

* Cyflogau staff yn gysylltiedig â rhedeg y prosiect, ac/neu talu i gyfranogwyr, trefnwyr, neu gostau gwirfoddolwyr.
* Costau llogi eiddo, trafnidiaeth, a chostau cynhaliaeth i bobl sy’n rhan o’r prosiect.
* Costau ac yswiriant yn gysylltiedig â digwyddiadau. Costau deunyddiau a ddefnyddir yn y prosiect, yn cynnwys deunyddiau hyrwyddo.

Gallai costau cyfalaf nodweddiadol gynnwys:

* Pryniant offer e.e. offer cerddoriaeth neu gelf
* Pryniant meddalwedd ac isadeiledd digidol
* Costau adeiladu arddangosfeydd

Er mwyn ein helpu i rannu’r arian rhwng cymaint o grwpiau â phosibl, gofynnwn i chi anelu i wario tua 70% o’ch cyllideb ar gostau Refeniw a 30% ar Gyfalaf.

## Ar beth gellir gwario’r arian?

|  |  |
| --- | --- |
| Ia | Na |
| * Adnoddau megis deunyddiau Celf a Chrefft neu offer Cerddoriaeth
* Llogi lleoliad
* Ffioedd / cyflogau ar gyfer artistiaid proffesiynol
* Cyflogau ar gyfer staff sy’n gysylltiedig â rhedeg y prosiect
* Costau gwirfoddolwyr
* Hyfforddiant ar gyfer y grŵp
* Offer TGCh a data rhyngrwyd
* Costau teithio’n gysylltiedig â’r prosiect

 * Bwyd a lluniaeth ysgafn
* Storio offer a ddefnyddir gan y grŵp
* Deunyddiau marchnata, e.e. posteri a phamffledi ar gyfer y prosiect.
* Costau Cyfalaf, e.e. offer sy’n angenrheidiol ar gyfer gwaith eich sefydliad i ymgymryd â’r prosiect.
 | * Teithiau neu wyliau i grwpiau
* Apeliadau crefyddol neu wleidyddol (\*mae grwpiau crefyddol yn gymwys i wneud cais i ymgymryd â phrosiectau diwylliannol neu artistig)
* Gwasanaethau statudol, er enghraifft gwasanaeth a ddarperir gan Fwrdd Iechyd neu Awdurdod Lleol (Cyngor)
* Gweithgareddau masnachol
* Apeliadau generig neu godi arian torfol
* Gweithgareddau sy’n digwydd y tu allan i Gymru
* Gweithgareddau sydd wedi digwydd yn barod neu brosiectau sydd wedi eu cwblhau eisoes
 |

## Y broses ymgeisio

I ymgeisio, cwblhewch y Ffurflen Gais Grant Canolig ar y gwefannau: [www.adferiad.org](https://www.adferiad.org/) neu [www.diversecymru.org.uk](http://www.diversecymru.org.uk)

Mae gennych, wedyn, 3 ffordd i wneud eich cais:

1. Gallwch lawrlwytho a chwblhau’r ffurflen gais yn Word, a’i gyrru’n ôl trwy e-bost i culturegrants@adferiad.org, mewn copi caled i Adferiad Recovery, Unit B3, Lakeside Technology Park, Phoenix Way, Llansamlet, SA7 9FE

neu

1. Cwblhau’r ffurflen Microsoft Form ar-lein

neu

1. Mae croeso i chi gyflwyno fideo o’ch sefydliad i ddweud wrthym amdanoch chi a’r prosiect (Adran 2), i gefnogi’r cais. Byddwch yn parhau i fod angen cwblhau adrannau 1, 3, 4, 5 a 6 o’r ffurflen hon.

 Os ydych yn dymuno gwneud hyn, uwchlwythwch y fideo ar y ffurflen Microsoft

 Form ar-lein ac nid drwy e-bost. Gellir uwchlwytho fideos hyd at 1 GB.

Cysylltwch â ni o flaen llaw os ydych chi angen cefnogaeth i ddefnyddio’r dull hwn.

Byddwn yn cydnabod pob cais rydym wedi ei dderbyn yn ysgrifenedig.

**Alla i gael cymorth i wneud cais?**

Gallwch. Os hoffech gael cymorth i gwblhau eich cais, os gwelwch yn dda cysylltwch â ni yn culturegrants@adferiad.org neu ffoniwch ni ar 01792 816 600.

Mae Diverse Cymru, sydd nawr yn rhan o Adferiad, wedi datblygu cyngor ar gyfer grwpiau bach sydd, efallai, yn newydd i godi arian, i’ch helpu i gynllunio eich gweithgaredd, ac i sicrhau ei bod yn alinio gyda nodau’r grant. Gweler y dudalen ‘FAQ’ ar y wefan, os gwelwch yn dda.

## Sesiynau Gwybodaeth

Byddwn yn cynnal Sesiwn Wybodaeth ar-lein er mwyn i chi gael mwy o wybodaeth ynghylch y cynllun grant ac i ofyn unrhyw gwestiynau sydd gennych.

Cynhelir y sesiwn yma am **11am, ddydd Mawrth, 26ain Awst** ar **Teams**. I bwcio, os gwelwch yn dda, e-bostiwch ni yn culturegrants@adferiad.org

**Mae pob cyllid o’r cynllun grantiau yma yn ddewisol, gyda chystadleuaeth yn debygol am yr holl gyllid sydd ar gael. Nid yw cyflwyno cais yn gwarantu yr holl neu ran o’r arian rydych chi’n gwneud cais amdano.**

**Gwybodaeth allweddol:**

Dyddiad Cau Ceisiadau: 15fed Medi 2025, 5pm

Dyddiad Adolygiad y Panel: 19eg Medi 2025

Hysbysir pob ymgeisydd ynghylch deilliant Adolygiad y Panel.